רצח בני משפחת מונק

רצח בני משפחת מונק הוא פיגוע ירי שבוצע על ידי מחבלים פלסטיניים, ב־י' באב ה'תשנ"ו, 26 ביולי 1996,  בשעה 1:00 לפנות בוקר, ובו נרצחו שלושה מבני משפחת מונק ליד המושב גפן, בעת שנסעו במכוניתם לביתם שבמבוא ביתר.

הפיגוע 
ב־י' באב ה'תשנ"ו, 26 ביולי 1996, בלילה שבין יום חמישי לשישי, בשעה אחת אחרי חצות, נסעו בני משפחת מונק בכביש מצומת ראם לבית שמש, בדרכם לביתם במבוא ביתר. ליד מושב גפן שבחבל עדולם, עקף אותם רכב ובו מחבלים, שירו לעברם צרורות. אורי מונק ורחל כלתו נרצחו במקום. בנו, זאב מונק, נפצע קשה ונפטר בבית החולים כעבור יומיים. אשתו של אורי, שנסעה גם היא ברכב, לא נפגעה, הודות לבעלה אורי שהגן עליה בגופו.

שלושת ההרוגים הובאו לקבורה במבוא ביתר.

הפיגוע התרחש כשבעה שבועות לאחר שבאותו מקום התרחש רצח ירון ואפי אונגר מקריית ארבע.

קישורים חיצוניים
 
 
 

פיגועי טרור בישראל ב-1996
ישראל: פיגועי ירי
חבל עדולם
פיגועים שבהם נרצחו בני משפחה